Blender (softver)

**Blender** je besplatan 3D grafički softver otvorenog koda koji se koristi za animirane filmove, vizualne efekte, umjetnost, 3D printanje, interaktivne 3D aplikacije i videoigre. Blenderove mogućnosti su 3D modeliranje, UV mapiranje, teksturiranje, raster grafika, skeletna animacija, simulacija fluida i dima, simulacija čestica, simulacija mehkog tijela, skulptura, animacija, rendering, pokretna grafika, video editing i kompozicija.

## Historija 
250px|thumb|right|Desktop scena iz verzije 2.77
Holandski animacijski studio NeoGeo počeo je razvijati Blender kao vlastitu aplikaciju a bazirao ju je na timestampu za prve izvorne datoteke, a 2. januar 1994. se smatra za Blenderov rođendan. Verzija 1.00 je izdata u januaru 1995, koju je autorizirao suvlasnik kompanije i programer Ton Roosendaal. Naziv *Blender* inspirisan je pjesmom od Yello, sa albuma *Baby* koju je NeoGeo koristio u svom demou. Neki od izbora dizajna i iskustva za Blender uzeti su iz ranijeg softvera zvanog Traces, koji je Ton Roosendaal razvijao za NeoGeo na platformi Commodore Amiga tokom perioda 1987–1991.

Prvog januara 1998, Blender je izdat javno na internetu kao SGI freeware.

U maju 2002, Roosendaal je počeo neprofitnu Blender Foundation, sa primarnim ciljem pronalaska načina nastavka razvoja i promoviranja Blendera kao društveno-zasnovanog open-soure projekta. Na 18. juli 2002, Roosendaal je počeo kampanju *"Free Blender"*, crowdfunding prethodnik. Kampanja je ciljala na otvoreni kod Blendera za jednokratno plaćanje od €100.000 (US$100.670 u to vrijeme) koje se uzima od zajednice. Na 7. septembar 2002, objavljeno je da imaju dovoljno sredstava i da će izdati Blenderov izvorni kod. Danas, Blender je besplatan i softver otvorenog koda koji uveliko razvija zajednica, zajedno sa dva radnika s punim radnim vremenom i dva radnika sa parcijalnim radnim vremenom koje upošljava Blender Institute.

Blender Foundation je sprva rezervisala pravo na korištenje dualne licence, tako da, u dodatku sa GPLv2, Blender bi bio dostupan također pod *Blender licencom* koja nije zahtijevala otkrivanje izvornog koda ali je zahtijevala plaćanje Blender Foundationu. Ipak, nikad nisu praktikovali ovu opciju i suspendovali su je skroz 2005. godine Blender je potpuno dostupan pod "GNU GPLv2 ili bilo kojom kasnijom" i nije ažuriran na GPLv3, jer "nikakvi evidentni benefiti" nisu primijećeni.

U januaru 2019, Blender je napunio 25 godina.

thumb|150px|Suzanne

### Suzanne 
Početkom 2002. bilo je jasno da NaN neće preživjeti i da će zatvoriti vrata u martu. Bez obzira na to, izdali su još jedno izdanje, 2.25. Kao neki vid easter egga, zadnji lični potpis, umjetnici i programeri su odlučili dodati 3D model glave čimpanze. Kreirao ju je Willem-Paul van Overbruggen (SLiD3), koji ju je nazvao **Suzanne** prema orangutanu iz filma Kevina Smitha *Jay and Silent Bob Strike Back*.

Suzanne je Blenderova alternativa za česti testni model poput Utah Teapota i Stanford Bunnyja. Nisko-poligonski model sa samo 500 lica, Suzanne se često koristi kao brz i jednostavan način za testiranje materijala, animacije, teksture i svjetlosne postavke. Suzanne je još i danas u Blenderu. Najveći Blender događaj dodjeljuje nagradu Suzanne Award.

### Historija izdanja 
The following table lists notable developments during Blender's release history.

## Reference 
## Vanjski linkovi 
Kategorija:Softver iz 1995.
Kategorija:Softver za 3D animaciju
Kategorija:AmigaOS 4 softver
Kategorija:Blender Foundation
Kategorija:Računarstvo u Holandiji
Kategorija:CAD softver za Linux
Kategorija:Besplatan 3D grafički softver
Kategorija:Besplatan CAD softver
Kategorija:Besplatan softver programiran u C-u
Kategorija:Besplatan softver programiran u C++-u
Kategorija:Besplatan softver programiran u Pythonu
Kategorija:IRIX softver
Kategorija:MacOS grafički softver
Kategorija:Portabilni softver
Kategorija:Softver za razvoj videoigara
Kategorija:Windows grafički softver